ญี่ปุ่นการห้ามใช้ Internet ในฤดูกาลการหาเสียง
ขณะนี้ในญี่ปุ่นกำลังมีการหาเสียงทางการเมืองอย่างคึกคัก สำหรับการเลือกตั้งทั่วไปในเดือนหน้า พรรคการเมืองใหญ่ 2 พรรคกำลังแข่งขันกันอย่างเ
ตามกฏหมายการเลือกตั้งของญี่ปุ่นนั้นมีการห้ามการใช้ Internet ระหว่างฤดูกาลการหาเสียง นักการเมืองถูกห้ามเสนอข้อความใดๆทางเว็บไซด์ Internetซึ่งบรรดานักการเมืองเห็นว่าเป็นช่วงที่ผู้มีสิทธิออกเสียง ต้องการค้นหาข้อมูลเกี่ยวกับตัวผู้สมัครรับเลือกตั้งมากที่สุด นักวิเคราะห์การเมืองกล่าวว่ากฏหมายการเลือกตั้งของญี่ปุ่นค่อนข้างยุ่งยากซับซ้อน กฏหมายที่มีมานานกว่า 50ปีแล้วนี้ มุ่งที่จะส่งเสริมความยุติธรรม และควบคุมการทุจริตทางการเมืองแต่ก่อให้เกิดเป็นระบบที่ตายตัว ไม่มีความยืดหยุ่น ควบคุมรายละเอียดหยุมหยิมของการหาเสียงอย่างเช่นจำกัดจำนวนแผ่นพับ ใบปลิว และจำนวนรถยนตร์ที่ใช้ในการหาเสียง หรือป้ายโปสเตอร์ต่างๆต้องมีขนาดกว้างไม่เกิน 58 ซ.ม. ยาวไม่เกิน 83 ซ.ม. เป็นต้น นักวิเคราะห์การเมืองยาสึโนริ โซเนะ กล่าวว่ามีระเบียบกฏเกณฑ์ที่เรียกว่า "บุนโช โตหงะ"ซึ่งจำกัดการใช้ภาพและถ้อยคำโดยมุ่งหมายที่จะให้ผู้สมัครรับเลือกตั้งทุกคนมีโอกาสเท่าเทียมกัน และป้องกันไม่ให้นักการเมืองผู้มีทุนมากๆได้เปรียบอย่างไม่ยุติธรรมในการหาเสียง และคณะกรรมการการเลือกตั้งจัดให้ Internet อยู่ในข่าย "บุนโช โตหงะ" และด้วยเหตุที่เว็บไซด์ Internet ทำให้ผู้สมัครมีช่องทางเข้าถึงอย่างไม่จำกัด จึงถูกห้ามใช้ในช่วงที่มีการหาเสียงบรรดานักการเมืองที่มีเว็บไซด์ Internet ระหว่างสมัยประชุมรัฐสภาจะต้องหยุดการลงข้อความต่างๆ ระหว่างที่กำลังมีการหาเสียงและต้องติดป้ายโปสเตอร์หาเสียง ตามที่ที่ทางคณะกรรมการการเลือกตั้งจัดไว้ให้ และใช้เครื่องขยายเสียงในการประกาศหาเสียง ญี่ปุ่นซึ่งเป็นหนึ่งบรรดาประเทศที่มีการติดต่อสื่อสารทางระบบ Digital หรือ Internet มากที่สุดในโลก ยังคงติดค้างอยู่กับการหาเสียงสมัยศตวรรษที่ 20 ขณะที่บรรดาผู้นำทางการเมืองในประเทศอื่นๆทั่วโลกกำลังใช้อุปกรณ์เครื่องมือเครื่องใช้สมัยศตวรรษที่ 21 อย่าง TwitterและFacebook ในการหาเสียง ชาวญี่ปุ่นผู้มีสิทธิออกเสียงคนหนึ่งกล่าวว่าญี่ปุ่นมีเครื่องมือ hi-tech ทุกอย่างในโลกแต่กฏหมายยังตามไม่ทันกาล สมาชิกสภาผู้แทนราษฎรพรรคประชาธิปไตยคนหนึ่งกล่าวว่าพรรคประชาธิปไตยเคยเสนอร่างกฏหมาย 4 ฉบับเพื่อให้มีการเปลี่ยนแปลงกฏหมายการเลือกตั้งและอนุญาตให้มีการหาเสียงทาง Internet ได้แต่ร่างกฏหมายเหล่านั้นไปไม่ถึงการอภิปรายในรัฐสภา ส.ส. คาน ซูสุกิกล่าวว่า ถ้าหากกฏหมายนี้ยังคงอยู่อย่างเดิมประชาชนก็จะเฉยชาไม่ให้ความสนใจการเมือง ซึ่งจะเป็นประโยชน์ต่อพรรครัฐบาล อย่างไรก็ตามการหยั่งเสียงเมื่อไม่นานมานี้แสดงว่า พรรครัฐบาลยังคงมีปัญหา พรรคเสรีประชาธิปไตยพ่ายแพ้การเลือกตั้งเทศบาลกรุงโตเกียวเมื่อ2-3 สัปดาห์ที่ผ่านมา และคาดว่า จะแพ้การเลือกตั้งทั่วไปในวันที่ 30 สิงหาคมและจะสูญเสียการควบคุมการเมืองของญี่ปุ่นที่พรรคนี้ครองมาครึ่งศตวรรษ ส.ส. ซูสุกิแห่งพรรคประชาธิปไตยกล่าวว่า หากพรรคนี้ชนะการเลือกตั้งเขาเชื่อมั่นจะมีการเปลี่ยนแปลงในกฏหมานการเลือกตั้งอย่างรวดเร็ว